CELEX: 32015R1932
Language: mt
Date: 2015-10-26 00:00:00
Title: Regolament ta' Implimentazzjoni tal-Kummissjoni (UE) 2015/1932 tas-26 ta' Ottubru 2015 li jissospendi t-tressiq ta' applikazzjonijiet għal liċenzji tal-importazzjoni fil-qafas tal-kwota tariffarja miftuħa bir-Regolament (KE) Nru 1918/2006 għaż-żejt taż-żebbuġa li joriġina mit-Tuneżija sa tmiem is-sena tal-kwota 2015

28.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 282/10
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1932
   tas-26 ta' Ottubru 2015
   li jissospendi t-tressiq ta' applikazzjonijiet għal liċenzji tal-importazzjoni fil-qafas tal-kwota tariffarja miftuħa bir-Regolament (KE) Nru 1918/2006 għaż-żejt taż-żebbuġa li joriġina mit-Tuneżija sa tmiem is-sena tal-kwota 2015
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 188, il-paragrafi 1 u 3 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1918/2006 (2) fetaħ kwota tariffarja annwali għall-importazzjoni taż-żejt taż-żebbuġa verġni bil-kodiċijiet NM 1509 10 10 u NM 1509 10 90, li kien oriġina kollu kemm hu mit-Tuneżija u li ġie ttrasportat minn hemmhekk direttament lejn l-Unjoni.
            
         
               (2)
            
            
               Il-kwantitajiet koperti mill-applikazzjonijiet għal-liċenzji tal-importazzjoni mressqin mill-1 ta' Jannar 2015 sal-4 ta' Awwissu 2015 jaqbżu l-kwantità annwali ta' 56 700 tunnellata stabbilita fl-Artikolu 2, il-paragrafu 1 tar-Regolament (KE) Nru 1918/2006. Ir-Regolament ta' Implimentazzjoni tal-Kummissjoni (UE) 2015/1371 (3) stabbilixxa koeffiċjent tal-allokazzjoni li għandu jiġi applikat għall-kwantitajiet koperti mill- applikazzjonijiet għal-liċenzji tal-importazzjoni mressqin mit-3 sal-4 ta' Awwissu 2015, u ssospenda t-tressiq ta' applikazzjonijiet ġodda għax-xahar ta' Awwissu 2015. Jixraq li t-tressiq ta' applikazzjonijiet ġodda jkun sospiż sa tmiem is-sena tal-kwota attwali.
            
         
               (3)
            
            
               Sabiex tiġi ggarantita l-effikaċja tal-miżura, jixraq li dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea,
            
         ADOTTAT DAN IR-REGOLAMENT:
   Artikolu 1
   It-tressiq ta' applikazzjonijiet ġodda għal liċenzji tal-importazzjoni fil-qafas tal-kwota msemmija fl-Artikolu 2, il-paragrafu 1 tar-Regolament (KE) Nru 1918/2006 huwa sospiż mit-28 ta' Ottubru 2015 sa tmiem is-sena tal-kwota attwali.
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Ottubru 2015.
      
         
            Għall-Kummissjoni,
         
         
            F'isem il-President,
         
         Jerzy PLEWA
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KE) Nru 1918/2006 tal-20 ta' Diċembru 2006 li jiftaħ u jipprovdi għall-amministrazzjoni ta' kwota tariffarja għaż-żejt taż-żebbuġa li joriġina mit-Tuneżija (ĠU L 365, 21.12.2006, p. 84).
   
      (3)  Ir-Regolament ta' Implimentazzjoni tal-Kummissjoni (UE) 2015/1371 tas-7 ta' Awwissu 2015 li jiffissa l-koeffiċjent tal-allokazzjoni li għandu jiġi applikat għall-kwantitajiet koperti mill-applikazzjonijiet għal-liċenzji tal-importazzjoni mressqin mit-3 sal-4 ta' Awwissu 2015 fil-qafas tal-kwota tariffarja miftuħa bir-Regolament (KE) Nru 1918/2006 għaż-żejt taż-żebbuġa li joriġina mit-Tuneżija u li jissospendi t-tressiq ta' applikazzjonijiet għal tali liċenzji għax-xahar ta' Awwissu 2015 (ĠU L 211, 8.8.2015, p. 32).